open-index/open-wikipedia-markdown huggingface dataset:
Սիմեոն Դավիթյան

**Սիմեոն Մարտիրոսի Դավիթյան** (), հայ գրող, հրապարակախոս։

## Կենսագրություն
Սիմեոն Դավիթյանը ծնվել է 1926 թվականի փետրվարի 3-ին, Չետատեա Ալբը (այժմ՝ քաղաք Բելգորոդ-Դնեստրովսկի՝ Ուկրաինայում)։ 1956 թվականին ավարտել է Բուխարեստի համալսարանի սլավոնական լեզուների և ընդհանուր տնտեսագիտության ֆակուլտետները։ 1958-1976 թվականներին եղել է «Դոբրոջանոու» («Նոր Դոբրուջա») թերթի գլխավոր խմբագրի տեղակալ, միաժամանակ, 1965 թվականից եղել է Կոնստանցայի մշակույթի և գիտության համալսարանի պրոռեկտոր։

Լույս են տեսել Դավիթյանի «Սեր և ճակատագիր» (1946) վեպը, «Ռումինիան նյութական և հոգեկան արժեքների համաշխարհային շրջանառության մեջ» (1972), «Ռումինիան աշխարհում» (1976) աշխատությունները։ «Դոբրուջայի ժամանակագրություն» (1984), «Էջեր պատմության փառքի համար» (1986) ուսումնասիրություններում անդրադարձել է նաև հակաֆաշիստական պայքարին։ Դավիթյանի «ԽՍՀՄ. ճանապարհորդական տպավորություններ» (1982) ուղեգրությունների գրքում կան նյութեր նաև Հայաստանի մասին։ Ստեղծագործել է ռումիներեն։

## Երկեր
* Սեր և ճակատագիր, 1946։
* Ռումինիան նյութական և հոգեկան արժեքների համաշխարհային շրջանառության մեջ, 1972։
* Ռումինիան աշխարհում, 1976։
* Դոբրուջայի ժամանակագրություն, 1984։
* Էջեր պատմության փառքի համար, 1986։
* ԽՍՀՄ ճանապարհորդական տպավորություններ, 1982։

## Ծանոթագրություններ

Կատեգորիա:Ռումինացի գրողներ
Կատեգորիա:Հայ հրապարակախոսներ
Կատեգորիա:Ռումինահայ գրողներ
Գրիշա Դարբինյան

**Գրիշա Սարիբեկի Դարբինյան** (), հայ տնտեսագետ, արձակագիր, բանաստեղծ, հրապարակախոս։ Տնտեսագիտության դոկտոր (1985), պրոֆեսոր (1988):

## Կենսագրություն
Գրիշա Սարիբեկի Դարբինյանը ծնվել է 1923 թվականի նոյեմբերի 12-ին Սարուխան (Հայաստանի Գեղարքունիքի մարզ) գյուղում, Բայազետից Գավառ տեղափոխված հայ ընտանիքում։ Դպրոցն ավարտելուց հետո մեկնել է ռազմաճակատ և մասնակցել Երկրորդ համաշխարհային պատերազմին։ Պատերազմի ավարտից հետո վերադարձել է հայրենիք։ 14 տարեկանից սկսել է բանաստեղծություններ և պատմավեպեր գրել։ 1941 թվականից տեղափոխվել է Երևան։ 1951 թվականին ավարտել է Երևանի անասնաբուծական-անասնաբուժական ինստիտուտը, 1959 թվականին՝ Երևանի պետական համալսարանը։ 1986-1993 թվականներին աշխատել է Հայաստանի գյուղատնտեսության նախարարության հանրապետական բարձրագույն դպրոցի կառավարման ամբիոնի վարիչ։

Աշխատությունները վերաբերում են գյուղատնտեսության տնտեսագիտության, աշխատանքի նորմավորման, վարձատրության, կազմակերպման, տարիֆավորման, հողերի բարեփոխման և սեփականաշնորհման հարցերին։

## Երկեր
* «Զեյթուն» սովխոզի վերելքի ճանապարհին։ Երևան։ Ա. հ., 1962, 56 էջ։
* Աշխատանքի վարձատրությունը սովխոզներում և մյուս գյուղատնտեսական պետական ձեռնարկություններում։ Երևան։ Ա. հ., 1966, 280 էջ։
* Աշխատանքի նորմավորումը գյուղատնտեսության մեջ։ Երևան։ Հայաստան, 1972, 163 էջ։
* Աշխատանքի վարձատրությունը պետական գյուղատնտեսական ձեռնարկություններում և կազմակերպություններում։ Երևան։ Ա. հ., 1974, 660 էջ։
* Աշխատանքի նորմավորման կատարելագործման պրոբլեմները գյուղատնտեսության մեջ, Երևան, 1984։
* Կոլեկտիվ կապալի կազմակերպման հիմունքները, Երևան, 1985։
* Նվիրյալների աստղաբույլ։ Լոս Անջելես։ 2000, 331 էջ։
* Սխրանք և տառապանք։ Երևան։ Ա. հ., 2001:
*Կյանքի հմայքը։ Երկերի ժողովածու։ Տոներ, 2001, 378 էջ։
* Ամերիկան և հայերը։ Հ. Գ. Մ. հրատարակչություն, 2008, 399 էջ։

## Ծանոթագրություններ

Կատեգորիա:ՀԱԱՀ շրջանավարտներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ հրապարակախոսներ
Կատեգորիա:Հայ պրոֆեսորներ
Կատեգորիա:Հայ տնտեսագետներ
Կատեգորիա:Հայրենական մեծ պատերազմի հայ մասնակիցներ
Ստամբուլի եվրոպական ափ

thumb|300px|Ստամբուլի քարտեզը։ Ձախ մասում գտնվում է քաղաքի եվրոպական հատվածը։
[thumb|300px|sağ|[Բոսֆորի նեղուց|Բոսֆորի ընդհանուր համայնապատկերը Սարայբուրնու պատմական թաղամասից։ Կենտրոնում Բոսֆորի կամուրջն է, ձախում՝ քաղաքի եվրոպական հատվածը, իսկ աջում՝ ասիականը (փետրվար, 2013 թվական)։]]
[thumb|300px|sağ|Բոսֆորի ընդհանուր տեսարանը քաղաքի [Քյուչուքսյու թաղամասից։ Կենտրոնում գտնվում է Սուլթան Մեհմեդ Ֆաթիհի կամուրջը, ձախում՝ քաղաքի եվրոպական հատվածը, իսկ աջում՝ ասիականը (փետրվար, 2013 թվական)։]]
**Ստամբուլի եվրոպական ափ** (հայտնի է նաև Ռումելիի ափ անվամբ), Ստամբուլի եվրոպական հատվածում գտնվող շրջանների և թաղամասերի հավաքական անվանումը։

Հայտնի չէ, թե եվրոպական անվանումը որ դարաշրջանից է կիրառվում, սակայն Ռումելիի ափ անվանումը կիրառվում է Օսմանյան կայսրության ժամանակներից։

Ստամբուլի եվրոպական հատվածի հյուսիսային մասում գտնվում են Էյուփ, Գազիօսմանփաշա և Չաթալջա շրջանները, իսկ հարավային հատվածում՝ Ֆաթիհ, Զեյթինբուրնու, Բաքըրքյոյ, Քյուչյուքչեքմեջե, Ավջըլար, Բյույուքչեքմեջե և Սիլիվրի շրջանները։ Բոսֆորի նեղուցի ափին են գտնվում Էմինյոնյու, Բեյօղլու, Բեշիքթաշ, Սարըյեր շրջանները։ Ներքին շրջաններ են համարվում Բեհչելիևլերը, Բաղջըլարը, Գյունգյորենը, Էսենլերը, Բայրամփաշան, Քյաղըթհանեն և Շիշլին։

Սուլթանգազին, Բեյլիքդյուզյուն, Էսենյուրթը, Արնավութքյոյը և Բաշաքշեհիրը նորակառույց թաղամասեր են, որոնք հիմնադրվել են 20-րդ դարի երկրորդ կեսին։ Հետագայում Էսենյուրթը ներառվել է Ֆաթիհ թաղամասի կազմում։

## Ստամբուլի եվրոպական հատվածում գտնվող շրջանների ցանկ
* Արնավութքյոյ
* Ավջըլար
* Բաղջըլար
* Բահչելիևլեր
* Բաքըրքյոյ
* Բաշաքշեհիր
* Բայրամփաշա
* Բեշիքթաշ
* Բեյլիքդյուզյու
* Բեյօղլու
* Բյույուքչեքմեջե
* Չաթալջա
* Էսենլեր
* Էսենյուրթ
* Էյուփ
* Ֆաթիհ
* Գազիօսմանփաշա
* Գյունգյորեն
* Քյաղըթհանե
* Քյուչյուքչեքմեջե
* Սարըյեր
* Սիլիվրի
* Սուլթանգազի
* Շիշլի
* Զեյթինբուրնու

## Տես նաև
* Ստամբուլի ասիական ափ

## Ծանոթագրություններ

Կատեգորիա:Ստամբուլի թաղամասեր
Ռաջա Ամարի

**Ռաջա Ամարի** (), թունիսցի կինոռեժիսոր, սցենարիստ։ Առավել հայտնի է «Կարմիր կերպաս» (*Satin Rouge/Red Satin* 2002) և «Թաղված գաղտնիքներ» (*Dowaha/Les Secrets/Buried Secrets*, 2009) միջազգային մրցանակների արժանացած ֆիլմերով։

## Վաղ կյանք և կրթություն
Ռաջա Ամարին ծնվել է Թունիսում։ Սովորել է Թունիսի կոնսերվատորիայի պարային բաժնում։ 1992 թվականին արժանացել է պարային առաջին մրցանակին։ Թունիսի Դանթե Ալիգիերի միությունում ուսանել է իտալերեն, այնուհետև Թունիսի համալսարանում ուսանել է ֆրանսիական գրականության բաժնում։ Շուրջ երկու տարի աշխատել է *Cinécrits* կինոամսագրի համար։ 1995 թվականին Ամարին Փարիզում սովորել է «Լա Ֆեմի» () կինոդպրոցում կինոդպրոցում և ստացել սցենարիստի որակավորում։ 1998 թվականին ավարտել է կինոդպրոցն ու աշխատել իր կինո-հարթակում։ Ամարիի «Կարմիր կերպաս» ֆիլմը 2002 թվականին ցուցադրվել է Բեռլինի կինոփառատոնում։ «Թաղված գաղտնիքներ» ֆիլմը 2009 թվականին Վենետիկի միջազգային կինոփառատոնի պաշտոնական ընտրություն ֆիլմին է արժանացել Ամարիի «Թաղված գաղտնիքներ» ֆիլմը։

### Ֆիլմագրություն
* *Le Bouquet* / *The Bouquet*, 1995
* *Avril* / *April*, 1998
* *Un soir de juillet / An Evening in July*, 2000
* *al-Sitar al-ahmar / Satin rouge / Red Satin*, 2002
* *Seekers of Oblivion*, [DOC] 2004
* *Dowaha* / *Les secrets* / *Secrets*, 2009
* *Tunisian Spring*, 2014
* *Foreign Body*, 2016

## Մրցանակների և անվանակարգեր

## Ծանոթագրություններ

Կատեգորիա:Թունիսցի կին կինոռեժիսորներ
Կատեգորիա:Կին սցենարիստներ
Վլադիմիր Դավիդյանց

**Վլադիմիր Աշոտի Դավիդյանց** (), հայ բժիշկ, համաճարակաբան։ Կենսաբանական գիտությունների դոկտոր (1997), պրոֆեսոր (2002):  ՌԴ բժշկական գիտությունների ակադեմիայի պատվավոր դոկտոր։

## Կենսագրություն
Վլադիմիր Դավիդյանցը ծնվել է 1953 թվականի փետրվարի 16-ին, Բաքու քաղաքում։ 1976 թվականին Դավիդյանցն ավարտել է Երևանի բժշկական ինստիտուտը։ 1989-1996 թվականներին և 1998 թվականից եղել է Առողջապահության ազգային ինստիտուտի համաճարակաբանության ամբիոնի վարիչ։ 1996-1998 թվականներին եղել է ՀՀ առողջապահության նախարարության տեղեկատվական-վերլուծական կենտրոնի տնօրեն։ 1998 թվականից եղել է ՀՀ գլխավոր պետական սանիտարական բժիշկ, 2005 թվականից՝  ՀՀ առողջապահության նախարարության տեղեկատվական վերլուծական կենտրոնի տնօրեն։ ՀՀ ԱԱԻ փոխտնօրեն, 2008 թվականից՝ Դետոքս առողջության վերականգնման և պահպանման կենտրոնի հիմնադիր տնօրեն։

1996 թվականից եղել է համաճարակաբանների միջազգային ընկերակցության պատվավոր անդամ, 2001 թվականից՝ Համաշխարհային արևադարձային գիտական խորհրդի անդամ, 2001 թվականից՝ ՌԴ բժշկատեխնիկական, 2002 թվականից ՌԴ բնական ԳԱ-ների անդամ։

Աշխատանքները վերաբերում են համաճարակաբանության և մակաբուծաբանության հարցերին։

## Մրցանակներ, կոչումներ
* ՌԴ բժշկական գիտությունների ակադեմիայի պատվավոր դոկտոր
* «Ռուդոլֆ Վիրխովի» մեդալ (2004) 
* «Ռենտգեն» մեդալ (2005), Եվրոպական բնական գիտությունների ակադեմիա

## Երկեր
### Մենագրություններ
* Эпидемиология: "Воспоминание" о будущем, Ереван, 2004.
* Липидный обмен и комбинированная антиоксидантотерапия при туберкулезе легких.
* Организация и тактика гигиенических и противоэпидемических мероприятий в условиях стихийных бедствий и массовых катастоф.
* Стандарты эпидемиологического надора за инфекционными заболеваниями.

### Ուսումնական ձեռնարկներ
* Клинико-лабораторная диагностика гельминтозов.
* Применение санитарной статистики в эпидемиологии.
* Основы иммунитета, прикладная иммунология и современный эпидемиологический анализ.
* Социально-экономический анализ в эпидемиологии.

### Քարտեզներ
* Гельминтология. Учебный атлас.
* Протозоология. Учебный атлас.

## Ծանոթագրություններ

## Արտաքին հղումներ
* ՎԼԱԴԻՄԻՐ ԴԱՎԻԴՅԱՆՑ. Հայաստանը զերծ է մալարիայից/article.more.html  ՎԼԱԴԻՄԻՐ ԴԱՎԻԴՅԱՆՑ. Հայաստանը զերծ է մալարիայից

Կատեգորիա:COVID-19-ից մահացածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ բժիշկներ
Կատեգորիա:Հայ համաճարակաբաններ
Կատեգորիա:Հայ պրոֆեսորներ
Մուրատ (ռազմագործողություն)

**«Մուրատ» ռազմագործողություն** (), ռազմական գործողություն, որն իրականացվել է Թուրքիայի զինված ուժերի կողմից՝ ընդդեմ Քրդական բանվորական կուսակցության։ Ռազմագործողությունը սկսվել է 1998 թվականի ապրիլի 23-ին Թուրքիայի հարավարևելյան Հաքյարիի մարզ։ Մինչ 2017 թվականն այն եղել է Թուրքիայի զինուժի կողմից Թուրք-քրդական հակամարտության շրջանակներում իրականացված ամենախոշոր ռազմական գործողությունը։ Որոշ տեսաբաններ էլ կարծում են, որ այն եղել է ամենախոշոր ռազմական գործողությունը՝ Թուրքիայի Հանրապետության հիմնադրումից ի վեր։

Ռազմագործողության ժամանակ թուրքական բանակն օգտագործել է 40 000 զորախումբ՝ ընդդեմ 450 քուրդ զինյալների, որոնց գլխավորում էր Մուրատ Քարայըլանը։ Այդուհանդերձ, թուրքական զինուժը չկարողացավ սպանել կամ գերի վերցնել Քարայըլանին այն բանից հետո, երբ մայիսին շրջապատեցին նրան՝ Դիարբեքիրի մարզի Խուլփի գյուղում։

Ռազմագործողության առաջին երեք օրերին բախումներ են տեղի ունեցել Դիարբեքիրի, Բինգյոլի, Մուշի և Բիթլիսի մարզերում։ Դիարբեքիրի մարզում բախումները հիմնականում տեղի են ունեցել Լիջեում և Հայնիում։ Բինգյոլի մարզում էլ բախումների հիմնական թատերաբեմը Գենչ քաղաքն էր։ Թուրքիայի զինուժի բարձրագույն հրամանատարությունը հայտարարել է, որ գործողության առաջին երեք օրերին սպանվել են 58 զինյալներ, 3 հոգի գերեվարվել։ Այդ ընթացքում, ըստ պաշտոնական տվյալների, զոհվել է թուրք երեք զինվորական։ Զինյալները Խուլփիում խոցել են ռազմական ինքնաթիռ, որից հետո գերեվարվել է ազգությամբ հայ գործարար։

Քրդական բանվորական կուսակցությանը համակիր աղբյուրները հայտնել են, որ կուսակցության նախկին ռազմական հրամանատար Շեմդին Սաքըքը ռազմագործողության ժամանակ օգնել է թուրքական զինուժին, այն բանից հետո, երբ ձերբակալվել է թուրքական զինուժի կողմից։ Սաքըքը ձերբակալվել է բանվորական կուսակցությունը լքելուց և Քուրդիստանի դեմոկրատական կուսակցությանը միանալուց հետո։

## Ծանոթագրություններ

Կատեգորիա:1998 հակամարտություններ
Կատեգորիա:Թուրքիայի զինված ուժեր
Կատեգորիա:Թուրքիայի պատերազմներ
Կատեգորիա:Թուրքիայի ռազմական պատմություն
Մարիա Զենտարա-Մալևսկայա

**Մարիա Զենտարա-Մալևսկայա** (, գրական անունը՝ **Էլժբետա Ռաֆալսկայա**, ), լեհ բանաստեղծուհի, գրող, հասարակական գործիչ։

## Կենսագրություն
1926 թվականին Կրակովում ավարտել է մանկավարժական դասընթացները։ 1921-1923 թվականներին Ալլենշտեյնում (այժմ՝ Օլիշտին) աշխատել է *«Gazetа Olsztyńskа»* թերթի խմբագրությունում։ 1926-1931 և 1933-1939 թվականներին զբաղվել է ուսուցչությամբ։ Եղել է Գերմանիայի լեհերի միության, Օլշտինի լեհական կաթոլիկ դպրոցների ընկերության, Բեռլինի լեհական ընկերությունների միության գործիչ։ 1939-1945 թվականներին եղել է հիտլերյան Ռավենսբրյուկ համակենտրոնացման ճամբարի կալանավոր։ 1945 թվականից բնակվել է Օլշտինում։ 1952 թվականից եղել է «Վարմիայի և Մազուրովի խոսքը» (*Słowo na Warmii i Mazurach*) շաբաթաթերթի և նրա կիրակնօրյա հավելվածի՝ *Słowо Powszechne*-ի կազմակերպիչներից մեկը։

## Ստեղծագործական ուղի
1952 թվականից եղել է Լեհաստանի գրողների միության անդամ։ 1920 թվականին հրատարակել է *Pory roku* բանաստեղծությունների ժողովածուն։ Միջպատերազմական ժամանակահատվածում Զենտարի Մալևսկայայի պոեզիան տպագրվում էր Գերմանիայում հրատարակվող բոլոր լեհական թերթերում։ Նրա ստեղծագործություններն ընդգրկվել են *Warmia i Mazury* և *Nasi poeci* անթոլոգիաներում։ 1945 թվականից հետո լույս են տեսել բանաստեղծուհու ավելի քան 20 գրքեր։ Իր ստեղծագործական ժառանգության մեջ բանաստեղծուհին արտահայտել է Վարմիայի տարածաշրջանում լեհերի ինքնորոշման համար մղվող պայքարը, այդ թվում՝ մշակութային և ժողովրդական բանահյուսության բնագավառում։ Նրա որոշ ստեղծագործություններ գրվել են տեղական բարբառով։

## Ընտրյալ երկեր
* *Legendy dwóch rzek* (1955)
* *Warmio moja miła* (1959)
* *To nie ballada, to prawda!* (1976)
* *Na warmińską nutę* (1982)
* *Dla mego ludu śpiewać chcę* (1983)
* *Płonące krzaki nad Obrą* (1961)
* *Złotowszczyzna* (1972)
* *Śladami twardej drogi* (1966)
* *Pieśni Warmianki* (1963)
* *Miłość prostego serca* (1985)
* *Baśnie znad Łyny* (1970)
* *Miłość prostego serca. Wiersze religijne* (1985)
* *Wieś nad łąkami* (1988)

## Պարգևներ
* Ծառայության ոսկե խաչ (1955)
* Ժողովրդական Լեհաստանի 10-ամյակի մեդալ (1955)
* Լեհաստանի Վերածննդի շքանշանի սպայական խաչ (1959)
* Ժողովրդական Լեհաստանի շինարարների շքանշան

## Ծանոթագրություններ

## Արտաքին հղումներ
* Մարիա_Զենտարա-Մալևսկայային նվիրված կայք  

Կատեգորիա:Բանաստեղծներ այբբենական կարգով
Կատեգորիա:Լեհ բանաստեղծուհիներ
Կատեգորիա:Լեհ գրողներ
Կատեգորիա:Լեհ հասարակական գործիչներ
Կատեգորիա:Լեհ մանկավարժներ
Կատեգորիա:Լեհաստանի գրողների միության անդամներ
Ցույամա

, քաղաք Ճապոնիայում՝ Օկայամա պրեֆեկտուրայում։

2017 թվականի տվյալների համաձայն, քաղաքի բնակչությունը կազմում է 102 294 մարդ, իսկ բնակչության խտությունը՝ 200 մարդ/կմ²։ Քաղաքը զբաղեցնում է 185,73 կմ² տարածք։ 2005 թվականին, հարակից բնակավայրերի հետ միավորման արդյունքում, քաղաքի տարածքը ընդլայնվել է, իսկ բնակչությունը ավելացել է՝ գերազանցելով 100 000-ի շեմը։

## Խորհրդանիշ
Քաղաքի խորհրդանիշներից համարվում է՝ Կամֆորայի ծառը, Rhododendron indicum ծաղիկը։

## Կլիմա
Ցույամայի կլիման մերձարևադարձային մուսսոնային (Կյոպպենի կլիմաների դասակարգում *Cfa*) է։ Բնութագրվում է շատ շոգ ամառներով և ցուրտ ձմեռներով։ Տեղումները նկատվում են ողջ տարվա ընթացքում, սակայն համեմատաբար սակավ են ձմռան ամիսներին։

## Քույր քաղաքներ
* Սանտա Ֆե (Նյու Մեքսիկո), Ամերիկայի Միացյալ Նահանգներ

## Հայտնի անձինք
* Ջոե Օդագիրի, դերասան
* Կոսի Ինաբա, երգիչ
* Շուն Յասիրո, դերասան
* Սինձի Տակահասի, բեյսբոլիստ
* Այանե Սակուրանո, դերասանուհի
* Հիրանումա Կիիչիրո, քաղաքական գործիչ

## Ծանոթագրություններ

## Արտաքին հղումներ
* Tsuyama City official website , and some information in English
* Tsuyama tourism information , from the Japan National Tourism Organization
* Tsuyama High School with some information in English
* Tsuyama National College of Technology  with some information in English

Կատեգորիա:Ճապոնիայի քաղաքներ
Վաղարշակ Գամոյան

**Վաղարշակ Բաղդասարի Գամոյան** (), հայ երկրաֆիզիկոս։ Երկրաբանական գիտությունների դոկտոր (1990):

## Կենսագրություն
Վաղարշակ Գամոյանը ծնվել է 1937 թվականին Մեծ Մազրա (այժմ՝ Մեծ Մասրիկ՝ Հայաստանի Գեղարքունիքի մարզում) գյուղում։ 1966 թվականին ավարտել է Երևանի պետական համալսարանը։ 1966 թվականից աշխատել է ՀԽՍՀ ԳԱ Երկրաֆիզիկայի և ճարտարագիտության սեյսմոլոգիայի ինստիտուտի հանքային երկրաֆիզիկայի բաժնում։

Աշխատանքները վերաբերում են բնական էլեկտրական դաշտերի և թափառող հոսանքների կիրառմամբ ընդգետնյա փորվածքներում հանքերի որոնման, դրանց գնահատման, ծագումնաբանության հարցերին։ Գամոյանի մշակած մեթոդների շնորհիվ հետախուզվել են Սոթքի և Մեղրաձորի ոսկու, Ալավերդու և Շամլուղի պղնձի, Ախթալայի բազմամետաղային և այլ հանքավայրեր։

Մահացել է 1999 թվականին, Մեծ Մասրիկում։

## Երկեր
* Ընդգետնյա էլեկտրահետախուզությունը Հայաստանի մետաղային հանքավայրերում, Երևան, 1980 (համահեղինակ)։

## Ծանոթագրություններ

Կատեգորիա:Հայ երկրաֆիզիկոսներ
Կատեգորիա:Երկրաբանական գիտությունների դոկտորներ
Կատեգորիա:ԵՊՀ շրջանավարտներ
Դինար (արժույթ)

thumb|300px|աջից|Մուգ կանաչ ներկված ազգերը ներկայումս օգտագործում են դինար: <br />Բաց կանաչ ներկված ազգերը նախկինում օգտագործել են դինար: <br/> Հարավսլավիայի պետությունները ստորին ձախ կողմում են:
**Դինար**, մի քանի երկրներում հիմնական արժույթ, այն պատմականորեն օգտագործվել է տարբեր ժամանակներում։

Ժամանակակից դինարի պատմական նախորդները ոսկե դինարն են, միջնադարյան մուսուլմանական կայսրությունների հիմնական մետաղադրամը, որն առաջին անգամ թողարկվել է Հիջրայի 77 (696-697)  թվականին Աբդ ալ-Մալիկ իբն Մարվան խալիֆի կողմից։ Այս բառը ծագել է մ.թ.ա. 211 թվականին առաջին անգամ հատված Հին Հռոմի արծաթե դենարիուս մետաղադրամից։

[thumb|150px|աջից|Արծաթե դինար Սերբիական թագավոր [Ստեֆան Ուրոշ I-ի  իշխանության ժամանակներից (1243–1276 թվականներ):]]
Անգլերեն *դինար* բառը արաբերեն دينار (*dīnār*)-ի թարգմանությունն է, որը սիրիական լեզվում (*dīnarā*) փոխ է առնվել հունարեն δηνάριον (*dēnárion*)-ից, որն էլ լատիներեն *dēnārius* բառից է ծագել։

Ոսկե մետաղադրամը, որը հայտնի էր նաև դինարա (*dīnāra*) անունով, Հնդկաստան է ներմուծվել Քուշական կայսրության կողմից 1-ին դարում, որն ընդունվել է Գուպտայի կայսրության և նրան հաջորդողների կողմից մինչև 6-րդ դար։ Ժամանակակից ոսկե դինարը ներկայացնում է ոսկե ձուլակտորի մետաղադրամ, որը մինչ օրս որպես պաշտոնական արժույթ չի թողարկվել որևէ պետության կողմից։

## Օրինական վճարամիջոց
### Ներկայումս դինար կամ նմանատիպ անվանումներով արժույթ օգտագործող երկրներ
[thumb|240px|[Օմայյան խալիֆայություն|Օմայյան խալիֆայության ոսկե դինար:]]

### 20-րդ դարում դինար կոչվող արժույթ նախկինում օգտագործած երկրներ և տարածաշրջաններ
[thumb|200px|Անգլիական թագավոր Օֆֆայի (Մերսիայի թագավոր) ([757–796) մանկուս կամ ոսկե դինար, Աբբասյան խալիֆայության դինարի կրկնօրինակ (774). Այն միավորում է լատինական *OFFA REX* լեգենդը արաբական լեգենդների հետ: (Բրիտանական թանգարան)]]

8-րդ դարի անգլիական արքա Մերսիայի Օֆֆայի պատրաստած աբբասյան դինարների կրկնօրինակները 774 թվականին հատվել են խալիֆ Աբու ալ-Մանսուրի կողմից` դարձերեսին ամփոփված *Offa Rex* մակագրությամբ։ Դրամահատները ակնհայտորեն արաբերեն չգիտեին, քանի որ արաբերեն տեքստը շատ սխալներ է պարունակում։ Նման մետաղադրամները կարող էին արտադրվել Մուսուլմանական Իսպանիայի հետ առևտրի համար։

## Ծանոթագրություններ

## Արտաքին հղումներ
* Malaysia: Kelantan collects Zakat in Shariah money

Կատեգորիա:Արաբական խալիֆայություն
Կատեգորիա:Դրամ
Կատեգորիա:Դրամագիտություն
Կատեգորիա:Մետաղադրամ
Կատեգորիա:Ոսկե դրամներ
Գայլերը պատերի մեջ

**«Գայլերը պատերի մեջ»**, գրող Նիլ Գեյմանի և նկարազարդող Դեյվ Մաքքինի նկարազարդ գրքույկը, որ լույս է տեսել 2003 թվականին։ Սյուրռեալիստական հեքիաթ է գայլերի մասին, որոնք ապրում են պատերի մեջ, ապա գրավում են տունն ու ժամանակավորապես վռնդում նրա բնակիչներին։ Գիրքն արժանացել է մեծ ժողովրդականության, թարգմանվել օտար լեզուներով, նրա հիման վրա բեմադրվել է հաջողություն ունեցած մանկական մյուզիքլ։ Գրքի նկարազարդումը հետաքրքիր է նրանով, որ Մաքքինն օգտագործել է պատկերների ստեղծման տարբեր տեխնիկաներ՝ ինչպես սովորական նկարներ, այնպես էլ համակարգչային գրաֆիկա և լուսանկարներ։

Ըստ Գեյմանի՝ գրքի սյուժեն իրեն հուշել է իր դուստրը, որը չորս տարեկանում սարսափելի երազ է տեսել պատերի մեջ ապրող գայլերի մասին։

Գիրքը թարգմանվել է գերմաներեն, իսպաներեն, իտալերեն, լեհերեն, ռուսերեն և այլ լեզուներով։

## Սյուժե
Մի անգամ երեկոյան Լյուսին տանը լսում է տարօրինակ աղմուկ, որ գալիս էր պատերից։ Նա կարծում է, որ պատերի մեջ ապրում են գայլեր և այդ մասին պատմում է մորը (որը տարաների մեջ էր լցնում մուրաբա), հորը (որը խաղում է տուբա), կրտսեր եղբորը (որը խաղում է տեսախաղ)։ Սակայն նրանք չեն հավատում Լյուսիին․ մայրն ասում է, որ դրանք մկներ են, հայրը՝ առնետներ, եղբայրը՝ չղջիկներ։ Ընդ որում՝ նրանք բոլորը համոզված են, որ «եթե պատերից դուրս գան գայլերը, ամեն ինչ վերջացած է»։

Այնուամենայնիվ, հաջորդ օրը պատերից իսկապես դուրս են գալիս գայլերն ու զբաղեցնում տունը, իսկ Լյուսին ու նրա հարազատներն ապաստան են գտնում այգում։ Նրանք քննարկում են, թե որտեղ պետք է ապրեն՝ Հյուսիսային բևեռում, Սահարա անապատում թե բաց տիեզերքում։ Լյուսին, որ սենյակում էր մոռացել իր սիրելի խաղալիք խոզուկին, մտնում է տուն ու վերցնում այն։

Հաջորդ երեկոյան ընտանիքը նախկինի պես չի համարձակվում տուն մտնել, սակայն Լյուսին առաջարկում է գնալ այնտեղ գիշերելու և անցնում է պատերից ներս։ Ընտանիքն այդպես էլ վարվում է՝ տեսնելով, թե ինչ են անում գայլերը (նրանք դիտում են հեռուստացույց՝ ձայնը առավելագույնս բարձրացրած, ուտում են մուրաբա՝ մնացորդները նետելով ուր պատահի, պարում են)։ Չդիմանալով դրան՝ Լյուսին ու ընտանիքի մյուս անդամները վերցնում են աթոռի ոտքերն ու վռնդում գայլերին, որոն սարսափած են նրանից, որ մարդիկ դուրս են եկել պատերից։

Ընտանիքը նորից բնակություն է հաստատում իր տանը՝ կարգի բերելով այն։ Սակայն որոշ ժամանակ անց Լյուսիին թվում է, որ պատի հետևում բնակվում են փղեր։

## Մրցանակներ
* 2003 – New York Times, մանկական լավագույն նկարազարդ գրքույկ
* 2003 – British Science Fiction Association, լավագույն ֆանտաստիկ կարճ պատմվածք

## Մյուզիքլ
2006 թվականին գրքի հիման վրա բեմադրվել է մանկական մյուզիքլ, որը մեծ ժողովրդականություն է վայելել։ Կոմպոզիտորը եղել է Նիք Պաուելը, երգերի տեքստերի մի մասը գրել է Նիլ Գեյմանը։ Որպես պրոդյուսեր հանդես են եկել Շոտլանդիայի ազգային թատրոնն ու Improbable theatre ընկերությունը, պրեմիերան կայացել է Գլազգոյում։ 2007 թվականին ներկայացումը բեմադրվել է Նյու Յորքում, որտեղ ցուցադրվել է երկու շաբաթ։

## Ծանոթագրություններ

## Արտաքին հղումներ
* Информация о книге на сайте издательства Harper Collins 
* Информация о книге на сайте книг Геймана и Маккина 

Կատեգորիա:2003 գրքեր
Կատեգորիա:Նիլ Գեյմանի գրքեր
Անձրևից առաջ

**«Անձրևից առաջ»** (), ռուս նկարիչ Ֆեոդոր Վասիլևի (1850-1873) նկարը, որ ստեղծվել է 1870-1871 թվականներին։ Ներկայում կազմում է Տրետյակովյան պատկերասրահի հավաքածուի մաս ( 901)։ Նկարի չափերը՝ 39,7 × 57,5 սմ (ըստ այլ տվյալների՝ 40,4 × 58,2 սմ)։

## Պատմություն
«Անձրևից առաջ» նկարը Ֆեոդոր Վասիլևն ստեղծել է 1870-ական թվականների սկզբին․ ըստ Տրետյակովյան պատկերասրահի կատալոգի՝ 1870-1871 թվականներին, ըստ Նիկոլայ Նովոուսպենսկու գրքի՝ 1870 թվականին՝ նկարչի՝ Վոլգա մեկնելուց առաջ։

Նկարը ցուցադրվել է Ֆեոդոր Վասիլևի աշխատանքների հետմահու ցուցահանդեսում, որը կայացել է Սանկտ Պետերբուրգում 1874 թվականի հունվարին։ Այն գնել է Պավել Տրետյակովը 1884 թվականին՝ Ի․ Վարգունինի հավաքածուի նկարների աճուրդի ժամանակ։

## Նկարագրություն
Նկարը ներկայացնում է գյուղական բնապատկեր, որտեղ պատկերված է գյուղական կենցաղի տեսարան․ երկու գեղջկուհիներ սագերին քշում են կամրջակի վրայով, որը գցված է առվակի վրա։ Հեռվում երևում են գյուղական տներ։ Կտավում զգացվում է անձրևից առաջ իրող լարվածությունը․ երկինքը պատված է սև ամպերով, իսկ ծառերը թեքվել են քամուց։

Ռուսական պետական թանգարանում պահվում է Վասիլևի «Կամրջակ առվակի վրա» սեպիան, որն օգտագործվել է «Անձրևից առաջ» նկարի ստեղծման ժամանակ։

## Արձագանքներ
Արվեստագետ Ֆաինա Մալցևան գրել է, թե «Անձրևից առաջ» նկարում «ամեն ինչ կարծես մոտեցել է կյանքին և ձեռք է բերել բնականության այն անհրաժեշտ չափը, որի շնորհիվ վերցված սյուժեն ընկալվում է որպես նկարչի կողմից էմոցիոնալ կերպով վերապրված իրական երևույթ»։

Արվեստագետ Նիկոլայ Նովոուսպենսկին Վասիլևի արվեստին նվիրված իր գրքում «Անձրևից առաջ» նկարի մասին գրել է․

## Ծանոթագրություններ

## Արտաքին հղումներ

* 

Կատեգորիա:1871 նկարներ
Կատեգորիա:Բնանկարներ
Կատեգորիա:Տրետյակովյան պատկերասրահի նկարներ
Կատեգորիա:Ֆեոդոր Վասիլևի նկարներ
MARUV

**MARUV** (, իրական անունը՝ Աննա Բորիսովնա Կորսուն, ), ուկրաինացի հայտնի երգիչ, երգահան, գրող և պրոդյուսեր։ Ապրում ու ստեղծագործում է Կիևում։ 2017 թվականի փետրվարից մինչև 2018 թվականի մարտը Մարուվ անունով խմբի կազմում ելույթներ է ունեցել, որպես The Pringlez խմբի ժառանգորդ։ Այնուհետև Աննա Կորսունը հարցազրույցներից մեկում նշել է, որ հանդես է գալիս միայնակ, որպես ՄԱՐՈՒՎ։ 2019 թվականի փետրվարին Ուկրաինայի Եվրատեսիլ երգի մրցույթի ազգային ընտրության ժամանակ Մարուվը իր Siren song երգով հաղթեց, սակայն մի քանի ժամ անց հայտարարեց, որ չի մասնակցի Թել Ավիվում կայանալիք երգի մրցույթին, ազգային ընտրությունից հետո ծագած անախորժություններից հետո։

## Անձնական կյանք
Մարուվն ամուսնացած է Ալեքսանդր Կորսունի հետ։

## Սկավառակագրություն
### Սկավառակներ
* Stories- Պատմություններ (2017)
* Black Water- Սև ջուր (2018)

### Սինգլներ
* Сонце (2017)
* Let Me Love You (2017)
* Спини (2017)
* Drunk Groove (2017)
* Focus on Me (2018)
* Black Water (2018)
* For You (Ֆարուկ Սաբնցիի հետ) (2018)
* Siren Song (2019)

## Ծանոթագրություններ

Կատեգորիա:Բանաստեղծներ այբբենական կարգով
Կատեգորիա:Բեմական կեղծանուններ
Կատեգորիա:Ուկրաինացի բանաստեղծուհիներ
Կատեգորիա:Ուկրաինացի գրողներ
Կատեգորիա:Ուկրաինացի երաժիշտներ
Կատեգորիա:Ուկրաինացի երգահաններ
Կատեգորիա:Ուկրաինացի երգչուհիներ
Կատեգորիա:Ուկրաինացի կոմպոզիտորներ
Կատեգորիա:Ուկրաինացի պրոդյուսերներ
Բենզիլպենիցիլին

**Բենզիլպենիցիլին**, նաև հայտնի որպես պենիցիլին G, մի շարք բակտերիալ ինֆեկցիաների բուժման համար նախատեսված հակաբիոտիկ։ Դրանց շարքին են դասվում՝ թոքաբորբը, ստրեպտոկոկային ֆարինգիտը, սիֆիլիսը, նեկրոտիկ էնտերոկոլիտը, դիֆթերիան, գազային գանգրենան, վարակիչ դեղնախտը, ցելյուլիտը և փայտացումը։ Այն չի համարվում առաջնային ընտրության դեղամիջոց պնևմոկոկային մենինգիտի բուժման ժամանակ։ Բենզիլպենիցիլինը ներարկվում է ներերակային և միջմկանային։ Երկարաձգված ազդեցությամբ օժտված երկու ձևերը՝ բենզատին բենզիլպենիցիլինը և պրոկաին բենզիլպենիցիլինը ներարկվում են միջմկանային։

Առաջացրած կողմնակի ազդեցությունների թվին են պատկանում՝ փորլուծությունը, ցնցումները, ալերգիկ ռեակցիաները, ներառյալ՝ անաֆիլաքսիան։ Սիֆիլիսի բուժման ժամանակ դրա կիրառումը կարող է բերել Jarisch–Herxheimer անվան տակ հայտնի ռեակցիայի դրսևորմանը։ Այն խորհուրդ չի տրվում կիրառել պենիցիլինի նկատմամբ ալերգիայի առկայության դեպքում։ Հղիության ժամանակ դրա կիրառումը, որպես կանոն, անվտանգ է։ Այն պատկանում է β-լակտամների և պենիցիլինի դասի հակաբիոտիկների շարքին։

Բենզիլպենիցիլինը հայտնաբերվել է 1929 թվականին Ալեքսանդր Ֆլեմինգի կողմից և շուկայահանվել է 1942 թվականին։ Այն ներառված է Առողջապահության համաշխարհային կազմակերպության հիմնական դեղերի ցանկում՝ որպես առողջապահության համակարգին անհրաժեշտ առավել արդյունավետ և անվտանգ դեղամիջոց։ Զարգացող երկրներում մեծածախ ծախսերը կազմում են մոտավորապես 0.24–2.72 ԱՄՆ դոլար օրական։ Միացյալ Նահանգներում բուժման կուրսը կազմում է 100-200 $:

## Բժշկական կիրառում
#### Հակամանրէային ազդեցություն
Բենզիլպենիցիլինը հիմնականում արդյունավետ է գրամ դրական մանրէների նկատմամբ։ Նաև հայտնի է, որ որոշ գրամ բացասական օրգանիզմներ, ինչպիսիք են՝ *[[Neisseria gonorrhoeae]]-ն* և *[[Leptospira weilii]]* -ն, զգայուն են բենզիլպենիցիլինի նկատմամբ։

## Կողմնակի ազդեցություններ
Կողմնակի ազդեցությունների թվին կարող են պատկանել՝ գերզգայունությունը (ներառյալ՝ եղջերացանը), տենդը, հոդացավերը, ցանը, անգիոնևրոտիկ այտուցը, անաֆիլաքսիան, շիճուկային հիվանդություն հիշեցնող ռեակցիան։ Հազվադեպ կարող է բերել կենտրոնական նյարդային համակարգի ախտահարմանը, ներառյալ՝ ցնցումները (հատկապես բարձր դեղաչափերի և ծանր երիկամային անբավարարության ժամանակ) ինտերստիցիալ նեֆրիտը, հեմոլիտիկ սակավարյունությունը, լեյկոպենիան, թրոմբոցիտոպենիան և կոագուլյացիայի խանգարումները։ Նաև տեղեկացվում է փորլուծության մասին (ներառյալ՝ հակաբիոտիկներով հարուցված կոլիտը)։

Բենզիլպենիցիլինի կոնցենտրացիաները շիճուկում կարելի է կարգավորել ավանդական միկրոկենսաբանական անալիզի կամ ավելի ժամանակակից քրոմատոգրաֆիական մեթոդների կիրառման միջոցով։ Այդ չափումները կարող են օգտակար լինել քրոնիկական հիմքի վրա բարձր դեղաչափեր ընդունող ցանկացած մարդու մոտ կենտրոնական նյարդային համակարգի տոքսիկությունից խուսափելու համար, բայց դրանք հատկապես ակտուալ են երիկամային անբավարարությամբ պացիենտների համար, որը կարող է բերել դեղամիջոցի կուտակմանը՝ մեզի հետ արտազատման ցուցանիշների նվազման պատճառով։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Պենիցիլիններ
Ամանդա Լուիզ Հոլդեն

**Ամանդա Լուիզ Հոլդեն** (, ), բրիտանացի դերասանուհի և հեռուստահաղորդավարուհի։

## Անձնական կյանք
1995-2003 թվականներին Ամանդան ամուսնացած է եղել դերասան Լես Դենիսի հետ։

2008 թվականի դեկտեմբերի 10-ից Ամանդան ամուսնացած է երաժշտական պրոդյուսեր Քրիստ Հյուզի հետ։ Նրանք ունեն երկու դուստր՝ Ալեքսա Լուիզ Ֆլորենս Հյուզը (ծնված 20.01.2006 թվականին)  և Հոլլի Ռոուզ Հյուզը (ծնված 23.01.2012 թվականին)։ 2010 թվականի մայիսին լինելով հղիության 4-րդ ամսում՝ Հոլդենը վիժում է։ 2011 թվականի փետրվարի 1-ին Հոլդենը վաղաժամ է ծննդաբերել՝ ժամանակից 2 ամիս շուտ, և նրա որդին՝ Թեո Հյուզը, ծնվել է մահացած։ 2012 թվականի հունվարին՝ իրենց երկրորդ աղջկա ծննդից հետո, Հոլին, Հոլդենը և նրանց նորածին դուստրը ծանր վիճակում էին։ Ծննդաբերության ժամանակ Հոլդենի մոտ մեծ արյունահոսություն սկսվեց (կորցրել է մոտ 1,5 լիտր արյուն), իսկ ծննդաբերությունից հետո արձանագրվել է 40 վայրկյան սրտի կանգ։

## Մրցանակներ
* 2006 - «Golden Nymph» մրցանակի առաջադրում Մոնտե Կառլոյի հեռուստափառատոնին որպես «Դրամատիկ սերիալի լավագույն դերասանուհի» անվանակարգում։
* 2007 - «TV Quick Award» մրցանակի առաջադրում «Լավագույն դերասանուհի» անվանակարգում։

## Ընտրյալ ֆիլմագրություն

## Ծանոթագրություններ

## Արտաքին հղումներ
* Official Website

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հաղորդավարներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Նատալյա Զաբիլա

**Նատալյա Լվովնա Զաբիլա** (, ), ուկրաինացի խորհրդային գրող (արձակագիր և բանաստեղծ), հայտնի է երեխաների համար ստեղծագործություններով։

## Կենսագրություն
Նատալյա Զաբիլան ծնվել է 1903 թվականի մարտի 5-ին Սանկտ Պետերբուրգում, ազնվականի ընտանիքում։ Նրա նախնիներից են եղել բանաստեղծ Վիկտոր Զաբիլան, ինչպես նաև նաև քանդակագործ և ակադեմիկոս Պարմեն Զաբելոն։ Աղջիկը մեծացել է ստեղծագործական մթնոլորտում։ Զաբիլան շատ էր սիրում կարդալ և վաղ տարիքից սկսել է բանաստեղծություններ գրել։

1917 թվականին տեղափոխվել է Ուկրաինայի Խարկովի մարզի Լյուբոտին քաղաք։ 1925 թվականին ավարտել է Խարկովի համալսարանը։ Գրել է «Բարվինոկ» ամսագրում։ Թարգմանություններ է կատարել լեհերենից, ռուսերենից, ֆրանսերենից և այլ լեզուներից։

1936 թվականի սկզբին ակտիվ մասնակցել է մանկական գրականության համախորհրդային ժողովներին։

Եղել է Պրոլետար գրողների համաուկրաինական միության (ՊԳՀՄ) անդամ, Խորհրդային Միության կոմունիստական կուսակցության անդամ՝ 1939 թվականից։

Նրա ամուսինն է եղել գրող Սավա Բոժկոն։

## Մրցանակներ
* Հոկտեմբերյան հեղափոխության շքանշան (15.03.1973)
* Աշխատանքային կարմիր դրոշի շքանշան (13.03.1963)
* «Պատվո նշան» շքանշան (24.11.1960)
* «Աշխատանքային արիության համար» 2 մեդալ (07.03.1960, 06.08.1960)
* Այլ մեդալներ

## Մատենագրություն
* У широкий світ: Вибрані твори.&nbsp;- К.: Дитвидав, 1960.&nbsp;- 183 с.
* Твори в чотирьох томах.&nbsp;- К.: Веселка, 1973.
* Веселим малюкам: Вірші.&nbsp;- К.: Веселка, 1980.&nbsp;- 86 с.
* Троянові діти: Драматична поема.&nbsp;- К.: Веселка, 1982.&nbsp;- 101 с.
* Вибрані твори: У 4 т. Вірші, казки, загадки.&nbsp;- Т. 1. Веселим малюкам.&nbsp;- К.: Веселка, 1983.&nbsp;- 239 с.
* Вибрані твори: У 4 т. Вірші, казки.&nbsp;- Т. 2. У широкій світ.&nbsp;- К.: Веселка, 1983.&nbsp;- 207 с.
* Вибрані твори: У 4 т. Оповідання, казки, повість.&nbsp;- Т. 3. В казках і в житті.&nbsp;- К.: Веселка, 1984.&nbsp;- 319 с.
* Вибрані твори: У 4 т. П'єси.&nbsp;- Т. 4. Завісу відкрито.&nbsp;- К.: Веселка, 1984.&nbsp;- 248 с.
* Яссочина книжка: Оповідання.&nbsp;- 4-е вид.&nbsp;- К.: Веселка, 2000.&nbsp;- 28 с.
* Стояла собі хатка.&nbsp;- К.: Махаон-Україна, 2001.&nbsp;- 18 с.

## Հրատարակումներ
* «Мала школярка».  Малюнки О. Яблонськоï. - Киïв: Молодь, 1950. 
* «Удивительные приключения мальчика Юрчика и его деда»: Фантаст. рассказы /Авториз. пер. с укр. И. Шкаровской; Рис. М. Нечипоренко. - 1-е изд. - Киев: Веселка, 1965
* «Удивительные приключения мальчика Юрчика и его деда»: Фантаст. рассказы /Авториз. пер. с укр. И. Шкаровской; Рис. В. Игнатова. - 2-е изд. - Киев: Веселка, 1987

### Գրքեր
* «Կարուսյան արդեն մեծ է»

## Ծանոթագրություններ

## Աղբյուրներ
* «Забіла Н.Л.» Національна бібліотека України для дітей 
* Біографічна довідка
* Авторская страница и произведения Натальи Забилы в электронном архиве «Поэзия и авторская песня Украины» 

Կատեգորիա:Ուկրաինացի բանաստեղծներ
Կատեգորիա:Ուկրաինացի մանկագիրներ
Կատեգորիա:Խարկովի ազգային համալսարանի շրջանավարտներ
Կատեգորիա:Ուկրաինացի արձակագիրներ
Կատեգորիա:Բանաստեղծներ այբբենական կարգով
Ժուդիթ Գոթիե

**Ժուդիթ Գոթիե** (, ), ֆրանսիացի բանաստեղծ և վիպասան։

Թեոֆիլ Գոթիեի և Էռնեստա Գրիզի դուստրը։

Ամուսնացած է եղել Կատյուլ Մենդեսի հետ, բայց շուտով բաժանվել է։ Մինչև 1876 թվականի ամառվա վերջը կարճ սիրավեպ է ունեցել կոմպոզիտոր Ռիխարդ Վագների հետ։ Հետո Ժուդիթ Գոթիեն ամունսացել է հայտնի վիպասան Պիեռ Լոտիի հետ։ 1913 թվականից խաղացել է Նյու Յորքում գտնվող Նոր թատրոնում։ Գոթիեն քաջ ծանոթ էր արևելյան մշակույթին, և նրա հիմնական աշխատանքները Չինաստանի կամ Ճապոնիայի մասին են եղել։ Համարվում է Գոնկուրովի ակադեմիայի անդամ։

## Աշխատանքներ
* *Le dragon impérial* (1869)
* *L’Usurpateur* (1875)
* *Isoline et La Fleur-Serpent* (1882), ISBN 978-1-61227-152-1
* *La Femme de Putiphar* (1885)
* *Iseult*, conte (1885)
* *Fleurs d'Orient* (1893)
* *Parsifal* (1893)
* *La Barynia* (1894)
* *Iskender* (1886)
* *Les princesses d’amours* (Փարիզ, 1900)
* *Le collier des jours* (Փարիզ, 1902)
* *Mémoires d’un éléphant blanc*

## Պատկերասրահ

Judith Gautier.jpg
Atelier Nadar - Judith Gauthier (1850-1917), Schriftstellerin (Zeno Fotografie).jpg
Melle Judith Gautier à la Fourberie.jpg
El Japón pg 41.jpg


*

## Ծանոթագրություններ

## Գրականություն
*
*
*

## Լրացուցիչ գրականություն
* Yvan Daniel (éd.), *Œuvres complètes de Judith Gautier, Romans, Contes et Nouvelles*, Paris, Classiques Garnier, coll. « Littérature française du XIX », vol. 2, 2015
* Yvan Daniel (éd.), *Œuvres complètes de Judith Gautier, Romans, Contes et Nouvelles*, Paris, Classiques Garnier, coll. « Littérature française du XIX », vol. 1, 2011
* Yvan Daniel (éd.), *Le Livre de Jade*, Paris, Imprimerie Nationale / Actes Sud, coll. "La Salamandre", 2004

## Արտաքին հղումներ
* 

Կատեգորիա:Բանաստեղծներ այբբենական կարգով
Կատեգորիա:Ֆրանսիայում ծնվածներ
Կատեգորիա:Ֆրանսիայում մահացածներ
Կատեգորիա:Ֆրանսիացի բանաստեղծուհիներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի վիպասաններ
Ֆլորիան Աարոն

**Ֆլորիան Աարոն** (; ), ռումինացի արձակագիր, լրագրող, խմբագիր, պատմաբան, մանկավարժ։ Բուխարեստի համալսարանի պրոֆեսոր։

## Կենսագրություն
1827 թվականին տեղափոխվել է Վալախիա։ Դասավանդել է Կրայովա քաղաքում, 1832-1847 թվականներին լատիներեն դասախոսություններ է կարդացել Սուրբ Սավվա քոլեջում, այստեղ նրա աշակերտներից է եղել ռումինացի հեղափոխական–դեմոկրատ, պատմաբան և հրապարակախոս Նիկոլայե Բըլչեսկուն։ Այնուհետև պրոֆեսորի կոչում է ստացել Բուխարեստի համալսարանում։ Որոշ ժամանակ խմբագրել է Տրանսիլվանիայի «Ռումինական տելեգրաֆը», իսկ 1857 թվականից շարունակել է դասախոսական աշխատանքը Բուխարեստում։

Մասնակցել է 1848 թվականի հեղափոխական գործողություններին։ Եղել է Բարեգործական ընկերության անդամ։

Նրա գրչին են պատկանում պատմության և դիդակտիկայի վերաբերյալ մի քանի աշխատություններ։ Համահեղինակ է ֆրանսերեն-ռումիներեն երկհատոր բառարանի («Dictionnaire français-roumain», 1843):

## Երկեր
* F. Aaron, *Idee repede de istoria Prințipatului Țării Românești*, București, Vliad, 1835 -1838; 
* F. Aaron, *Catehism*, 1842. 
* F. Aaron, *Istoria lumii*, 1846. 
* F. Aaron, *Mihaiu Bravulu,: biografia și caracteristica lui, trase din istoria Țării Românești*, București, Tipografia Colegiului Național, 1858; 
* F. Aaron (traducător), *Patriarșii sau Pământul Canaan: Istorie în tabloane trasă din Sfânta Scriptură*, București, Colegiului Sfântul Sava, 1846;
* F. Aaron, Hill, G., Poenaru, P., *Dicționar francez-român*, 1840, 2 vol.
* V. Aaron et als., (eds.), *Scrieri literare inedite*, București, Minerva, 1981.

## Ծանոթագրություններ

Կատեգորիա:Ռումինացի ակադեմիկոսներ
Կատեգորիա:Ռումինացի արձակագիրներ
Կատեգորիա:Ռումինացի բառարանագիրներ
Կատեգորիա:Ռումինացի գրողներ
Կատեգորիա:Ռումինացի լրագրողներ
Կատեգորիա:Ռումինացի խմբագիրներ
Կատեգորիա:Ռումինացի մանկավարժներ
Կատեգորիա:Ռումինացի պատմաբաններ
Կատեգորիա:Ռումինացի պրոֆեսորներ
Անդրե Շադիդ

**Անդրե Շադիդ** (, ), ֆրանսիացի բանաստեղծուհի, գրող և դրամատուրգ։ Ծագումով լիբանանցի։

## Կենսագրություն
Անդրե Շադիդը ծնվել է 1920 թվականի մարտի 20-ին Կահիրեում (Եգիպտական սուլթանություն)։ Ի ծնե տրված անունը՝ Անդրե Սաաբ։ Ավարտել է Կահիրեի ամերիկյան համալսարանը, իսկ 1942 թվականին ստացել է բակալավրի դիպլոմ։ 1942 թվականին ամուսնացել է ուսանող-բժիշկ Լուի Շադիդի հետ, որից հետո վերցրել է նրա ազգանունը։ 1943 թվականին ամուսնու հետ ապրել է Լիբանանում, որտեղ անգլերենով հրատարակել է բանաստեղծությունների առաջին գիրքը։ 1946 թվականին ամուսնու հետ տեղափոխվել է Փարիզ, որտեղ սկսել է դասավանդել է Պաստերի ինստիտուտում։ Երկուսն էլ ստացել են ֆրանսիայի քաղաքացիություն, որի արդյունքում Անդրեի ստեղծագործությունները սկսել են հրատարակվել միայն ֆրանսերենով։
thumb|Անդրե Շադիդի գերեզմանը Մոնպարնասի գերեզմանոցում

Մահացել է 2011 թվականի փետրվարի 6-ին Փարիզում՝ 90 տարեկան հասակում՝ Ալցհեյմերի հիվանդությունից։ Հուղարկավորվել է Մոնպարնասի գերեզմանոցում։

Ի պատիվ Անդրե Շադիդի 2012 թվականին Փարիզում բացվել է գրադարան։

## Ըտրյալ երկեր
* *Textes pour une figure*, տաղեր։ Paris: Éditions du Pré aux clercs, 1948
* *Le Sommeil délivré*, տաղեր։ Paris: Flammarion, 1952
* *Le Sixième jour*, վեպ (1960, Յուսեֆ Շախինի կողմից կինոնկարի է վերածվել 1986 թվականին)
* *L’Autre*, վեպ։ Paris: Flammarion, 1969 (կինոնկարի է վերածվել 1990 թվականին)
* *La Cité fertile*, վեպ։ Paris: Flammarion, 1972
* *Cérémonial de la violence.* Paris: Flammarion, 1976
* *Cavernes et soleils*, տաղեր։ Paris: Flammarion, 1979
* *Théâtre I (Bérénice d’Egypte, Les Nombres, Le Montreur)*, պիսներ (1981)
* *La Maison Sans Racine.* Paris: Flammarion, 1985
* *L’Enfant multiple.* Paris: Flammarion, 1989 (անգլերեն թարգմանություն՝ 1995)
* *À la mort, à la vie*, նովելներ։ Paris: Flammarion, 1992
* *Par-delà les mots*, տաղեր։ Paris: Flammarion, 1995
* *Le Grand Boulevard.* Paris: Flammarion, 1996
* *Le Dernier candidat.* Paris: Éditions théâtrales Art et comédie, 1998
* *Territoires du souffle*, տաղեր։ Paris: Flammarion, 1999
* *Le Message.* Paris: Éditions Flammarion, 2000
* *Rythmes*, տաղեր։ Paris: Gallimard, 2002
* *L’étoffe de l’univers*, տաղեր։ Paris: Flammarion, 2010
* *Les quatre morts de Jean de Dieu*, վեպ։ Paris: Flammarion, 2010

## Մրցանակներ
* Լուիզա Լաբեի մրցանակ (1966)
* *Ոսկե արծիվ* բանաստեղծական մրցանակ (1972)
* Մալարմեի մրցանակ (1976)
* Ալբեր Կամյուի մրցանակ (1996)
* Պատվո Լեգեոնի շքանշանի մեծ սպա (2009)

## Ծանոթագրություններ

## Գրականություն
* Aux frontières des deux genres: en hommage à Andrée Chedid/ Carmen Boustani, ed. Paris: Karthala, 2003
* Izoard J. Andrée Chedid. Paris: Seghers, 2004

## Արտաքին հղումներ
* Պաշտոնական կայք 
* Անդրե Շադիդը IMDB կայքում

Կատեգորիա:20-րդ դարի ֆրանսիացի վիպասաններ
Կատեգորիա:Բանաստեղծներ այբբենական կարգով
Կատեգորիա:Գոնկուրյան մրցանակի դափնեկիրներ
Կատեգորիա:Լիբանանցի բանաստեղծուհիներ
Կատեգորիա:Կանանց իրավունքների իրավապաշտպաններ
Կատեգորիա:Ֆրանսիացի բանաստեղծուհիներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի վիպասաններ
Կատեգորիա:Եգիպտացի բանաստեղծներ
Կատեգորիա:Եգիպտացի կին գրողներ
Կատեգորիա:Եգիպտացի վիպասաններ
Կատեգորիա:Երկարակյացներ
Աննա Ալմա-Թադեմա

**Աննա Ալմա-Թադեմա** (), բրիտանացի նկարչուհի և սուֆրաժիստ։ Հիմնականում զբաղվել է գծանկարչությամբ և գեղանկարչությամբ՝ ստեղծելով բազմաթիվ դիմանկարներ, ներսույթի պատկերներ, ծաղիկներ և շինություններ։
Նրանով զբաղվել է հայրը՝սըր Լոուրենս Ալմա-Թադեման։ Աննա Ալմա-Թադեման ցուցադրել է իր ստեղծագործությունները ազգային ցուցահանդեսում՝ հոր և մոր՝ Լաուրա-Թերեզա Ալմա-Թադեմայի հետ։
Աշխատանքները ցուցադրվել են ազգային ցուցահանդեսներում, այդ թվում՝ Գեղարվեստի թագավորական ակադեմիայում և համաշխարհային Կոլումբիական 1893 թվականի ցուցահանդեսում՝ Չիկագոյում։

## Վաղ կյանք
մինի|ձախից|Աննա Ալմա-Թադեմայի դիմանկարը
մինի|Լոուրենս Ալմա Թադեմա, «Սա մեր անկյունն է», 1873, հայտնի է նաև որպես Լոուրենս և Աննա Ալմա-Թադեմա, Վան Գոգ թանգարան, Ամստերդամ
Աննա Ալմա-Թադեման գերմանացի նկարիչ Լոուրենս Ալմա-Թադեմայի և նրա ֆրանսիացի կնոջ՝ Մարլե-Պաուլինե Գրեսին դե Բուասջիրարդի երկրորդ աղջիկն է, որն ապրել է Բրյուսելում։ Նրա ավագ քույրը՝ Լոուրենսը, ծնվել է 1864 թվականին։ Աղջիկների մայրը մահացել է 1869 թվականին։ Լոուրենսն իր աղջիկների հետ տեղափոխվել է Անգլիա և 1871 թվականին երկրորդ անգամ ամուսնացել Լաուրա Էփսի հետ, երբ Աննան չորս տարեկան էր։

Աննա Ալմա-Թադեման մեծացել է Լոնդոնում՝ ապրելով իր ընտանիքի հետ։ Լոուրենսը կրթվել է տանը։ Աննա Ալմա-Թադեման երկու անգամ հայտնվել է հոր կտավներում. 1873 թվականին քրոջ հետ՝ «Սա մեր անկյունն է» նկարում, իսկ 1883 թվականին հայրը ստեղծել է նրա դիմանկարը։

Աննայի մայրը, հայրը և խորթ մայրը եղել են նկարիչներ, և, որպես այդպիսին, նա հասունացել է արվեստի միջավայրում։  Լոուրենսը ոգեշնչվել է անտիկ խոսքով և ձեռք բերել այն ոճը, որն ուներ ինքը և Աննան, նաև այլ նկարիչներ։ Երբ նա մահանում է, նրա ստեղծագործությունների ժողովրդայնությունը պահպանվում է վեց տասնամյակ։

## Արվեստագետի ստեղծագործությունների մասին
Ալմա-Թադեման բնութագրվել է կենսագրագետ Հելեն Զիմերենի կողմից որպես նուրբ և զարմանալի արվեստագետ, որը ժառանգել է հոր հզորությունը և իր ստեղծագործություններում պատկերված մանրամասների համար պարտական է հորը։

## Ծանոթագրություններ

Կատեգորիա:Բրիտանացի դիմանկարիչներ
Կատեգորիա:Բրիտանացի կին արվեստագետներ
Կատեգորիա:Բրիտանացի նկարչուհիներ
Կատեգորիա:Բրիտանացի սուֆրաժիստներ
Լիլիան Չիվիոտ

**Լիլիան Չիվիոտ** (, ), անգլիացի նկարչուհի, որի տաղանդը ծաղկում է ապրել 1894-1924 թվականներին։ 
thumb|Ձմեռային տոնակատարության ճանապարհին

## Կյանք և ստեղծագործություն
Լիլիան Չիվիոտն ապրել է Հարավային Մոլեսեյում` Սուրեյում, և 1895 w6 1899 թվականներին ցուցադրվել է Լոնդոնի Գեղարվեստի թագավորական ակադեմիայում։ Չիվիոտը սովորել է Ֆրանկ Կալդերոնի  գեղանկարչության անիմալիստական դպրոցում և Վոլտեր Դոնի Կյանքի դպրոցում։ 1895 թվականին «Ահա շատ ․․․» (*There's many a Slip*) և 1899 թվականին` «Կատուներ» (*Kittens*) նկարներով մասնակցել է Թագավորական ակադեմիայի ցուցահանդեսին։ Նրա *On the way to the Horse Fair* («Ձիու տոնավաճառի ճանապարհին») ստեղծագործությունը ներառված է 1905 թվականի «Աշխարհի կին նկարիչներ» գրքում։

1911 թվականի նրա պատկերազարդումները ներառված են «Շան նոր գիրքը» գրքում։

Լիլիան Չիվիոտը հայտնի է կենդանիների նկարներով և շների դիմանկարներով։

## Պատկերասրահ

Lilian Cheviot - In the slips for the Waterloo Cup (1914).jpg|«Դիլվան և Լուքրիկսը» (1914)
Lilian_Cheviot_-_Come_over_here!.jpg|«Արի՛ այստեղ»
Lilian_Cheviot_-_Wake_up_England!.jpg|«Վե՛ր կաց, Անգլիա»


## Ծանոթագրություններ

Կատեգորիա:20-րդ դարի բրիտանացի նկարիչներ
Կատեգորիա:Անգլիացի նկարչուհիներ
Ֆրանսին Շարդերոն

**Ֆրանսին Շարդերոն** (, ), ֆրանսիացի նկարչուհի` ծնված Լիոնում։

## Կենսագրություն
thumb|''Քուն''
Ֆրանսինե Չարդերոնը ծնվել է 1861 թվականի ապրիլի 6-ին Լիոնում (Սենթ-Նիզիեր, 5-րդ շրջան)։ Նրա հայրը վաճառական Ֆրանսուա Միշել Լուի Չարդերոնն էր, մայրը՝ Պիերետե Լուիզ Բիեները։

Չարդերոնը սկզբում սովորել է Ռեյում և Ժան Լուբեում, հետո Էռնստ Էբերի և Կարոլյուս Դյուրանի հետ դասեր առել Փարիզում։

Չարդերոնը իր ստուդիան է բացել Լիոնի առաջին շրջանում.

Ֆրանսինե Չարդերոնը հիմնականում ստեղծել է կանանց ու երեխաների նկարներ։ Եղել է Լիոնի նկարիչների միության անդամ։

Չանդերոնը մահացել 1928 թվականի հոկտեմբերի 25-ին՝ 67 տարեկան հասակում։ Նա ամուսնացած է եղել, նրա տունը և ստուդիան գտնվել է Լիոնի առաջին շրջանում։

## Պարգևներ
* 1886 (Լիոն, պատվավոր շքանշան)
* 1892 (Լիոն, 3-րդ կարգի շքանշան)
* 1894 (Լիոն, 2-րդ կարգի շքանշան)
* 1898 (Թունիս, բրոնզե մեդալ)
* 1902 (Լիոն, 1-ին կարգի շքանշան)

## Ստեղծագործություններ
* Փոքրիկ աղջիկը վարդերով 1897 (Լիոնի գեղարվեստի թանգարան)
* Ձմեռային շրջան (Salon de 1900, sur Gallica )
* Նախընտրություն (1895, Լյուքսեմբուրգի թանգարան)
* Քուն

## Ծանոթագրություններ

Կատեգորիա:Լիոնի մշակույթ
Կատեգորիա:Ֆրանսիացի նկարչուհիներ
Աննա Մառ

**Աննա Մար** (, իսկական անունը՝ *Աննա Յակովլևնա Լեշինա*, , օրիորդական ազգանունը՝ *Բրովար*, , ), ռուս արձակագիր, լրագրող, սցենարիստ։

## Կենսագրություն
Աննա Բրովարը ծնվել է 1887 թվականին Սանկտ Պետերբուրգում։ Նրա հայրը՝ Յա. Ի. Բրովարը, բնանկարիչ էր։ Տասնհինգամյա Աննան թողնում է հայրենի քաղաքը և մեկնում Խարկով։ Աշխատում է գավառական զեմստվոյի գրասենյակում։ Տասնվեց տարեկանում ամուսնանում է, բայց շուտով բաժանվում է։

Նրա առաջին պատմվածքները լույս են տեսնում 1904 թվականին *«Южный край»* թերթում, որտեղ նա վարում էր ֆիլիետոնի բաժինը։ Այդ ժամանակ էլ նա ընտրում է իր կեղծանունը. Աննան հրապուրված է բուդդիզմով՝ հատկապես բուդդիզմի կանոնիկ պոեզիայով, որտեղ Բուդդայի գլխավոր հակառակորդը չար աստվածություն Մարն էր, որը բառացիորեն նշանակում է սպանող, ոչնչացնող։ Աննա Մար անունն է կրում նաև Գերհարդ Հաուպտմանի «Միայնակը» պիեսի հերոսուհին։

1910 թվականին նա վերադառնում է Սանկտ Պետերբուրգ, որտեղ կարիքը նրան հետապնդում է, իսկ 1912 թվականից հաստատվում է Մոսկվայում։ Հրատարակվում են նրա նոր ստեղծագործությունները՝ *«Невозможное»* (1911), *«Идущие мимо»* (1913) վիպակները, *«Тебе Единому согрешила»* (1914) վեպը և այլն։

Հերթական ընկճախտի ժամանակ կյանքին վերջ է տալիս ինքնասպանությամբ՝ խմելով ցիանիդի կալիում։ Այլ վարկածով՝ կրակել է իր վրա։

Վալերի Բրյուսովի «Բանաստեղծի օրագրում» բանաստեղծություն կա այս ինքնասպանության վերաբերյալ՝

Сегодня — громовой удар
При тусклости туманных далей:
По телефону мне сказали,
Что застрелилась Анна Мар…

Ճանաչված քննադատ Արկադի Գորնֆելդը նրա կյանքի և ստեղծագործության մասին ասել է. *«Ընդմիշտ [[պոռնոգրաֆիա]]յի եզրին՝ նա չի հատում այդ սահմանը, քանի որ նրա [[էրոտիկա]]ն գրական չափազանցություն չէ, առանց միտում է, չկա վատ մտադրություն, դա ճշմարտությունն է և նրա կյանքի պոեզիան, և նա այն արտահայտել է այնպես, ինչպես զգացել է»:*

## Ֆիլմագրություն

### Սցենարիստ
* 1914 - Լյուլյա Բեկ
* 1915 - Դուրման
* 1915 - Երեք արքաների օրը
* 1916 - Սիրո մրրիկ
* 1916 - Վայրի ուժ

## Ծանոթագրություններ

## Գրականություն
* 
* Мария Михайлова Голоса, не звучащие в унисон: Анна Мар.  //  Литературная учеба.  2. 2009.
* Русские писатели.1800-1917: Биографический словарь. М.: Большая Российская энциклопедия. Т.3: К-М.- 1994.- С.514-515.
* Дон Аминдо Поезд на третьем пути. М., 1991. С.137,139,141, 142.
* Великий Кинемо: Каталог сохранившихся игровых фильмов России (1908-1919).Каталог. М.: Новое литературное обозрение. 2002. По именному указателю.
* Женская драматургия Серебряного века. Антология. Составитель М В.Михайлова. М.:  «Гиперион», 2009.-  568 с.

Կատեգորիա:Ինքնասպան գրողներ
Կատեգորիա:Ռուս արձակագիրներ
Կատեգորիա:Ռուս սցենարիստներ
Կատեգորիա:Գրական կեղծանուններով հայտնի հեղինակներ
Կատեգորիա:Ռուս լրագրողներ
Յուլիա Հաշդեու

**Յուլիա Հաշդեու** (, ), բանաստեղծուհի, հայտնի գիտնական-բանասեր Բոգդան Պետրիչեյկու Հաշդեուի դուստրը։

## Կենսագրություն
Յուլիա Հաշդեուն ծնվել է 1869 թվականի նոյեմբերի 2-ին Բուխարեստում։ Հաշդեուն շնորհալի երեխա է եղել։ Մինչև ութ տարեկանը հանձնել է տարրական դպրոցի առաջին չորս տարիների քննությունները։ 11 տարեկան հասակում ավարտել է Սուրբ Սավայի ազգային քոլեջը՝ միաժամանակ հաճախելով Բուխարեստի կոնսերվատորիայի դասընթացներին։ Ավարտելուց հետո ուսումը շարունակելու նպատակով տեղափոխվել է Փարիզ։

Գրել է ռումիներեն և ֆրանսերեն։ 1887 թվականին գրված նրա առաջին՝ *«Bourgeons d’Avril»* բանաստեղծությունների գիրքը հրատարկվում է երկու տարի անց՝ *«Œuvres posthumes»* գրքում։

Յուլիան մահացել է Բուխարեստում, 18 տարեկան հասակում, տուբերկուլոզից։ Մարմինը հանգչում է Բուխարեստում գտնվող Բելլուի գերեզմանոցում։

## Երկեր
* Կախարդական հեքիաթներ։ [Для дошк. и мл. шк. возраста : [Перевод] / Юлия Хашдеу ; [Ил. С. Букур, Б. Амамбаев], 34,[4] с. цв. ил. 21 см, Кишинёв Лит. артистикэ 1988.
* Թագուհի Թիթեռը։ [Сказка : Для дошк. и мл. шк. возраста] / Юлия Хашдеу ; [Худож. И. Морару], 108,[2] с. цв. ил. 24 см, Кишинёв Лит. артистикэ 1990.

## Պատկերասրահ

Iulia Hasdeu.jpg
Iulia Hasdeu as a student in Paris.jpg
Stamp of Moldova 271.gif
Sava Hentia - Iulia Hasdeu.JPG
Castelul Iulia Hasdeu07.JPG


## Ծանոթագրություններ

## Արտաքին հղումներ
* ГУСАР Ю. Реорганізовувалась не раз, аж... до ліквідації у 1944 році: [110 років з початку заснування в Хотині жіночої школи, яка згодом називалась ліцей "Юлія Хашдеу"] / Юхим Гусар // Буковинське віче. 2012.-9 березня (№ 10).- С. 4.

Կատեգորիա:Ֆրանսիացի բանաստեղծուհիներ
Կատեգորիա:XIX դարի բանաստեղծուհիներ
Կատեգորիա:Ռումինացի բանաստեղծուհիներ
Կատեգորիա:Տուբերկուլոզից մահացածներ
Կատեգորիա:Կին բանասերներ
Կատեգորիա:Ռումինացի բանասերներ
Կատեգորիա:Փարիզի համալսարանի շրջանավարտներ
Կատեգորիա:Ռումինացի կին գրողներ
Կատեգորիա:Բանաստեղծներ այբբենական կարգով
Սվետլանա Մայբորոդա

**Սվետլանա Մայբորոդա** (, ), ուկրաինական ծագմամբ ամերիկացի մաթեմատիկոս, որը, որպես մաթեմատիկայի պրոֆեսոր, աշխատում է Մինեսոտայի համալսարանում։ Նրա ուսումնասիրությունները վերաբերում են ներդաշնակ վերլուծությանը և դիֆերենցիալ հավասարումներին, այդ թվում՝ էլիպտիկական հավասարումների եզրային խնդիրներին։

## Կրթություն
Ս. Մայբորոդան ծնվել է 1981 թվականի հունիսի 2-ին Խարկովում։ 2001 թվականին ավարտելով Խարկովի համալսարանը՝ նա ստացել է երկու մագիստրոսի աստիճան՝ ֆինանսների և կիրառական մաթեմատիկայի։ 2005 թվականին Մարիուս Մայտրեի ղեկավարությամբ Միսսուրիի համալսարանում նա պաշտպանել է թեկնածուական թեզը։

## Գիտական գործունեություն
Աշխատել է Ավստրալիայի ազգային, Օհայոյի պետական և Բրաունի համալսարաններում։ 2008 թվականից Սվետլանա Մայբորոդան աշխատել է Պերդյու համալսարանում, իսկ 2011 թվականին աշխատանքի է անցել Մինեսոտայի համալսարանում։

Մայբորոդը 2010-2015 թվականներին աշխատել է որպես Սլոանի գիտաշխատող։

2015 թվականին ընտրվել է ամերիկյան մաթեմատիկական կազմակերպության անդամ։

2016 թվականին Սվետլանա Մայբորոդան ստացել է Մինեսոտայի համալսարանի պրոֆեսորի կոչում։

## Պարգև
2013 թվականին նա արժանացել է *Sadosky* կանանց մաթեմատիկայի ասոցիացիայի մրցանակին՝ վերլուծության հետազոտության համար։

## Ծանոթագրություններ

## Արտաքին հղումներ
* Домашняя страница

Կատեգորիա:Ամերիկացի կին մաթեմատիկոսներ
Կատեգորիա:Խարկովի ազգային համալսարանի շրջանավարտներ
Կատեգորիա:Կին մաթեմատիկոսներ
Կատեգորիա:Միսսուրիի համալսարանի շրջանավարտներ
Կատեգորիա:Կին գիտնականներ
Կատեգորիա:21-րդ դարի ամերիկացի կանայք
Կատեգորիա:21-րդ դարի ամերիկացի մաթեմատիկոսներ